16. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 344 της 15/18 Απρ. 1977 (ΦΕΚ Α΄ 110) Περί συγκροτήσεως, συνθέσεως, λειτουργίας και αρμοδιοτήτων του Ειδικού Υπηρεσιακού Συμβουλίου του Επιστημονικού και βοηθητικού υγειονομικού προσωπικού του Οίκου Ναύτου. Έχοντες υπ’ όψει: 1.Τας διατάξεις του άρθρ. 6 περίπτ. ε και 3 παρ. 2 του Νόμ. 318/1976 «περί συστάσεως οργανικών θέσεων του επιστημονικού και βοηθητικού υγειονομικού προσωπικού του Οίκου Ναύτου» (ΦΕΚ 111/Α΄/1976), ως ούτος συνεπληρώθη δια του άρθρ. 6 παρ. 1 περίπτ. ε του Νόμ. 374/1976 περί αντικαταστάσεως ενίων διατάξεων και συμπληρώσεως της περί Ναυτικού Απομαχικού Ταμείου και Οίκου Ναύτου Νομοθεσίας (ΦΕΚ 166/Α΄/1976). 2.Την υπ’ αριθ. 200/1977 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως, Οικονομικών και Εμπορικής Ναυτιλίας, αποφασίζομεν: Σύνθεσις,συγκρότησις και λειτουργία Ειδικού Υπηρεσιακού Συμβουλίου Άρθρ.1.-1.Συγκροτείται παρά τω Οίκω Ναύτου Ειδικόν Υπηρεσιακόν Συμβούλιον συντιθέμενον εκ των κάτωθι: α)Του Νομικού Συμβούλου ΥΕΝ ως Προέδρου, αναπληρουμένου εν κωλύματι υπό του Νομικού Συμβούλου του Υπουργείου Προεδρίας Κυβερνήσεως. β)Του Διευθυντού της Δ/νσεως Προνοίας Ναυτικών ΥΕΝ, ως αντιπροέδρου, αναπληρουμένου εν κωλύματι υπό ετέρου Πλοιάρχου Λ/Σ. οριζομένου υπό του Υπουργού Εμπορικής Ναυτιλίας. γ)Του Δ/ντού του Ο.Ν. ως μέλους, αναπληρουμένου εν κωλύματι υπό ανωτέρου Αξιωματικού Λ.Σ. οριζομένου υπό του Υπουργού Εμπορικής Ναυτιλίας. δ)Του Αρχιάτρου του Οίκου Ναύτου ως μέλους αναπληρουμένου εν κωλύματι υπό του Αρχιάτρου Παραρτήματος Ο.Ν. Αθηνών. ε)Ενός υπαλλήλου του Οίκου Ναύτου του ΑΤ Κλάδου έχοντος βαθμόν τουλάχιστον 3ον ως μέλους, αναπληρουμένου εν κωλύματι υπό ετέρου υπαλλήλου του ΝΑΤ επί βαθμώ 3ω του αυτού Κλάδου, οριζομένων υπό του Υπουργού Εμπορικής Ναυτιλίας. Χρέη εισηγητού εκτελεί ο εκ των μελών του Συμβουλίου Διευθυντής του Οίκου Ναύτου ή έτερον μέλος του Συμβουλίου οριζόμενον υπό του Προέδρου. Χρέη γραμματέως του Συμβουλίου ασκεί πολιτικός υπάλληλος του ΥΕΝ, οριζόμενος υπό του Προέδρου αυτού. 2.Το υπό της περιπτ. δ΄ της προηγουμένης παραγράφου οριζόμενον αναπληρωματικόν μέλος καθίσταται τακτικόν δια την κρίσιν του Αρχιάτρου του Οίκου Ναύτου, όστις εν τη περιπτώσει ταύτη δεν μετέχει του Συμβουλίου. Αρμοδιότητες Άρθρ.2.-1.Αρμοδιότης του εν προηγουμένω άρθρω συμβουλίου είναι η κατ’ εφαρμογήν των διατάξεων του άρθρ. 3 του Νόμ. 318/1976 «περί συστάσεως οργανικών θέσεων του επιστημονικού και βοηθητικού υγειονομικού προσωπικού του Ο.Ν.» κρίσις τούτου εκφράζοντος σύμφωνον γνώμην δια τον διορισμόν του υπηρετούντος εις Ο.Ν. επί συμβάσει επιστημονικού και βοηθητικού προσωπικού, όλων των βαθμών. 2.Το Συμβούλιον παύει υφιστάμενον άμα τη περατώσει του έργου του. Εις τον επί της Εμπορικής Ναυτιλίας Υπουργόν, ανατίθεμεν την δημοσίευσιν και εκτέλεσιν του παρόντος. (Μετά την σελ. 628,08(α) Σελ. 628,09 Τεύχος 632-Σελ. 87 19.Θ.γ.16 Oίκος Ναύτου Oίκος Ναύτου 19.Θ.γ.16 